26.6.2018. | Vijesti

Još jedno pojačanje na Maksimiru

Theophile-Catherine u dresu Dinama

Francuski stoper Kevin Théophile-Catherine potpisao je u utorak trogodišnji ugovor s Modrima.

28-godišnji Théophile-Catherine dolazi iz francuskog prvoligaša Saint-Etiennea u kojem je prošle sezone odigrao 27 službenih utakmica. Primarno igra kao stoper, ali također može igrati i na poziciji desnog beka.

- Uzbuđen sam zbog dolaska u najveći hrvatski klub. Veselim se novim izazovima i nadolazećoj sezoni u kojoj ćemo igrati kvalifikacije UEFA Lige prvaka te želim osvojiti mnogo trofeja s Dinamom - rekao je Kevin nakon potpisa ugovora.

Kevin je rođen 28. listopada 1989. godine u francuskom Saint-Brieucu. U karijeri je branio boje Rennesa, Cardiffa i St. Etiennea. Ukupno kroz karijeru sakupio je 290 službenih nastupa u francuskoj Ligue 1 i engleskom Premiershipu. Upisao je i jedan nastup za francusku reprezentaciju do 21 godine. Bilo je to još u rujnu 2010. godine, a tada je protiv Ukrajine boje mladih tricolora branio uz Mangalu, Yanga-Mbiwu, Gonalonsa, Capouea...

Želimo Kevinu puno sreće u plavom dresu.

PODIJELI OVAJ ČLANAK

Vezani članci